**Atotputernic, Doamne eşti!**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atotputernic, Doamne eşti!

Atotputernic, Doamne eşti

Şi-n ceruri - nalte locuieşti!

Din veşnicii, spre veşnicii,

Eşti plin de slavă-n măreţii

Când Universul cârmuieşti,

Cu-a sale lumi, din galaxii

Ce viaţa-şi duc în forme vii!

La ele-a Ta grijă veghează

În spaţiul ce le guvernează,

Din numărul complet creat,

Care pe nume le-ai chemat

Să-şi menţină aceeaş rază,

Căci toate sunt de admirat

Pe ceru-albastru-ncununat!

Şi când privesc la măreţia

Cea nesfârşită-n măiestria

Din Cosmosul cel nesfârşit

Pe care Doamne l-ai clădit,

Mă duce gându-n veşnicia

Puterii mari, când l-ai zidit -

Vorbind... din haos a ieşit!

Înconjurat fiind de mistere

Comori de taine-n emisfere

Prin legi de sine stătătoare

Ce semne au de întrebare,

El astfel minţii, mereu cere

Investigări noi în cercetare

Slăvind Forţa-Ţi creatoare!

Şi văd prin noi descoperiri

Ce-n calcule-aduc lămuriri

A-Nţelepciunii ce tot creşte

Şi credinţa-mi se-ntăreşte,

Cum taina marei plăsmuiri

Mărirea Ta-Ţi mărturiseşte

Şi pân-la extaz mă uimeşte!

Incontestabila-Ţi Divinitate

Ce-n Univers fluid străbate,

Prin tainele care-o proclamă

Făpturile-n viaţă-o reclamă,

Şi sori, sisteme, ce-s create

Eterne stau, nu se destramă

Şi-n existenţa lor Te cheamă!

Flavius Laurian Duverna